Document ID: 31991R0336

ΚΑΝΟΝΙΣΜΟΣ ( ΕΟΚ ) αριθ . 336/91 ΤΗΣ ΕΠΙΤΡΟΠΗΣ της 12ης Φεβρουαρίου 1991 περί καταστάσεως της διάρκειας ισχύος ορισμένων πιστοποιητικών εξαγωγής για το μαλακό σίτο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 12 παράγραφος 2 και το άρθρο 16 παράγραφος 6,
Εκτιμώντας :
ότι τα πιστοποιητικά εξαγωγής μαλακού σίτου εκδόθηκαν στις 16 Νοεμβρίου 1990 με καθορισμό της επιστροφής που εφαρμόζεται για την εξαγωγή του μαλακού σίτου με προορισμό τη Σοβιετική Ένωση - ότι η διάρκεια ισχύος των εν λόγω πιστοποιητικών λήγει στις 31 Ιανουαρίου 1991 - ότι η ματαίωση της εξαγωγής κατά την ημερομηνία αυτή συνεπάγεται απώλεια της εγγυήσεως -
ότι, λόγω σημαντικών δυσκολιών που συνδέονται με τη θαλάσσια μεταφορά προς τη Σοβιετική Ένωση, η εξαγωγή του συνόλου των εν λόγω ποσοτήτων δεν μπορεί να γίνει, δεδομένου του μεγέθους αυτών, πριν από τη λήξη ισχύος των πιστοποιητικών - ότι, εξάλλου, η Σοβιετική Ένωση αποτελεί μεγάλο εισαγωγέα σιτηρών κοινοτικής προελεύσεως -
ότι η θέση σε τελωνειακές αποθήκες των εν λόγω ποσοτήτων στο τέλος της περιόδου ισχύος των πιστοποιητικών δεν είναι πλέον πραγματοποιήσιμη υπό ικανοποιητικές συνθήκες λόγω ελλείψεως τελωνειακών αποθηκών που μπορούν να χρησιμοποιηθούν αμέσως -
ότι εξαιτίας των προβλεπομένων δυσκολιών μεταφοράς στην Σοβιετική Ένωση, οι εμπορευόμενοι που είχαν καθορίσει στις 23 Νοεμβρίου 1990 τις επιστροφές κατά την εξαγωγή μαλακού σίτου στην Σοβιετική Ένωση έλαβαν, σύμφωνα με τον κανονισμό ( ΕΟΚ ) αριθ . 3633/90 της Επιτροπής ( 3 ), παράταση της διάρκειας ισχύος κατά ένα μήνα - ότι είναι δικαιολογημένο να προβλεφθεί η ίδια η ισχύς για τους εμπορευομένους που είχαν προκαθορίσει στις 16 Νοεμβρίου 1990 και που συναντούν την ίδια δυσκολία -
ότι πρέπει, με τους όρους αυτούς και κατ' εξαίρεση, να παραταθεί κατά ένα μήνα η η διάρκεια ισχύος των πιστοποιητικών μετά από αίτηση του ενδιαφερομένου - ότι, για να αποφευχθεί οποιοδήποτε αδικαιολόγητο πλεονέκτημα, πρέπει, εντούτοις, να προβλεφθεί ότι, μετά την αίτηση, ο ενδιαφερόμενος παραιτείται από την πληρωμή των μηνιαίων προσαυξήσεων επιστροφής κατά την εξαγωγή που προβλέπονται στο άρθρο 16 παράγραφος 4 του κανονισμού ( ΕΟΚ ) αριθ . 2727/75 για την περίοδο της παρατάσεως που επιτρέπεται με τον παρόντα κανονισμό -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Μετά από αίτηση του ενδιαφερομένου, η διάρκεια ισχύος των πιστοποιητικών εξαγωγής για μαλακό σίτο, τα οποία έχουν εκδοθεί στις 16 Νοεμβρίου 1990 με προκαθορισμό της επιστροφής που εφαρμόζεται για προορισμό τη Σοβιετική Ένωση, παρατείνεται έως τις 28 Φεβρουαρίου 1991 . Η αίτηση παρατάσεως γίνεται αποδεκτή εάν υποβάλλεται το αργότερο δύο εργάσιμες ημέρες μετά τη δημοσίευση του παρόντος κανονισμού στην Επίσημη Εφημερίδα των Ευρωπαϊκών Κοινοτήτων εφόσον και ο ενδιαφερόμενος παραιτείται, για την περίοδο της παρατάσεως, από τις προσαρμογές της επιστροφής που προβλέπονται στο άρθρο 16 παράγραφος 4 του κανονισμού ( ΕΟΚ ) αριθ . 2727/75 . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από τις 3 Ιανουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 12 Φεβρουαρίου 1991 .

Labels: 3
18